钦定古今图书集成/明伦汇编/闺媛典/第151卷 > 项德桢侧室郭氏
## 钦定古今图书集成/明伦汇编/闺媛典/第151卷 > 项德桢侧室郭氏

按《嘉兴县志》：“郭氏，其先本县人。洪武初，征里中豪右
实京师，有郭奉者，避至武林，数传生氏为大参项德
桢侧室，生声国而桢中痰，遂退处一室。国甫七岁而
桢没，郭年二十有六，事嫡屠如母，足不履户外者十
一年，终身布衣茹素。一日，谓国曰：‘我忍死不即从府
君地下，为汝未成人耳。汝今年已十七，能自立，我复
何恋’！”遂长逝，年三十有六。居恒事上有礼，御下有法。
后声国庚午、辛未联捷，知雅州。